Kultura Maribor

Vlado Kreslin in Mali bogovi
2022-06-29 21:30 - 23:00 (Europe/Paris) | Maribor center / Trg Leona Štuklja
Trenutek, ujet v poezijo.
Glavni oder – Festival Lent 2022
Po desetletjih na sceni lahko mirno zapišemo, da je Vlado Kreslin veliko več kot izjemen kantavtor; počasi ga bo potrebno zaščititi kot kulturno dediščino!
Kljub stažu in veljavi pa se ni ujel v past, v kakršni se pogosto znajdejo njemu primerljive glasbene legende – preigravanje večnih uspešnic. Čeprav bi s svojimi tako rekoč ponarodelimi mojstrovinami tipa Črna kitara z lahkoto polnil dvorane, poet prekmurskih ravnic ne sedi na lovorikah, temveč redno navdušuje z novimi skladbami in izjemnimi besedili. Pri slednjih ga odlikuje tankočuten posluh za duh časa, ki mu ga vselej znova uspe mojstrsko ujeti vanje. Dokaz slednje trditve je na dlani: lahko v danem z bombami in raketami zaznamovanem času kaj bolj zadene bistvo trenutka in seže v srce kakor refren »Pustite nam ta svet«?

Povezava do originalnega članka

konS @ Inkubator: LEGO robotika
2022-06-27 17:00 - 19:00 | Kulturni inkubator
Mladinski kulturni center Maribor in konS – Platforma za sodobno raziskovalno umetnost v mesecu maju in juniju ob ponedeljkih vabimo na sklop brezplačnih delavnic na temo LEGO robotike.
Kdaj: ponedeljki v maju in juniju
Kratka anketa je pokazala, da je največ interesa za ta zanimiv tedenski projekt v ponedeljek, tako da se bomo vse do konca junija skupaj z vašimi intermedijskimi navdušenci učili programiranja na način, ki je prilagojen otrokom, torej zanimiv, zabaven in nikakor dolgočasen in strog.
Kaj se bo dogajalo?
Uporabljali bomo zabavne aplikacije (igrice), ki otroke vodijo skozi prve korake programiranja in jih učijo mišljenja “kot to počnejo računalniki”. Uporabljamo robote, ki otrokom pokažejo, kako sta program in njegova izvedba povezana in kaj robot naredi, ko mu “naložimo program”. Izdelujemo igrice, ki so lahko povsem po idejah otrok. Otroci spoznajo, kako se kaj v naredi, programira, da “v igrici deluje” (in koliko razmišljanja in truda je potrebno za to). Lotimo se tudi 3D oblikovanja.
Na delavnici ni potrebno biti prisoten vsak teden, tako da morebitni izostanki niso problematični, so pa potrebne prijave na https://www.1ka.si/a/2ac3e142 zaradi naših administrativnih zadev in priprave prostora. V primeru odsotnosti vas vljudno naprošamo, da nas o tem predčasno obvestite in tako omogočite, da se lahko mentorji ustrezno pripravijo.

PRIJAVI SE

Projekt KONS vzpostavlja mrežo vozlišč in laboratorijev po vsej Sloveniji, ki se medsebojno dopolnjujejo v ekosistem dejavnosti za kritičen razvoj prihodnosti.

foto: arhiv konS

Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Ana Desetnica na Lentu
2022-06-27 00:00 - 2022-06-29 00:00 | Maribor center / Glavni trg Maribor
Nagajivo, žgečkljivo, odbito, akrobatsko in – nepredvidljivo
Festival uličnega gledališča, ki z izbranimi artisti in uličnimi gledališči z vsega sveta oživlja ulice in trge mesta.
Tako kot njen nemirni in nagajivi značaj je tudi natančna starost festivala uličnega gledališča Ana Desetnica zavita v koprene pripovedk in legend. A neizpodbitno je, da se je Ana Desetnica rodila na Festivalu Lent in je naša zvesta spremljevalka že od njegovih začetkov.
Festival uličnega gledališča je tako že od začetkov Festivala Lent samostojen programski segment in s tem najstarejši kontinuiran tovrstni program v državi. Kasneje je iz njega v Ljubljani zrasel festival Ana Desetnica – samostojen, a z mariborskim neločljivo povezan program, ki je še danes del Festivala Lent.
Program:
Ponedeljek, 27. 6. 2022

20.15: The football show
21.00: Žonglerski koncert
21.45: Quadro*

Torek, 28. 6. 2022

20.15: Komar in šampion
20.30: Cirkus na pedala
21.00: Smučarska odiseja
21.45: D-construction

Sreda, 29. 6. 2022

20.15: The act of love
20.30: Misija šotor
21.00: Igra v igri
21.45: Sladko slano

Povezava do originalnega članka

Čudež
2022-06-26 22:00 | Oder Minoriti
Komedija

Cena vstopnice: 15,00 EUR

Nadomestna predstave odpadle predstave 6. 5. bo v okviru Festivala Lent na Odru Minoriti v nedeljo, 26 .6. ob 22.00.
Zaradi druge lokacije izvedbe predstave Čudež, vas vljudno prosimo,
da se do 31. 5. 2022 zglasite na blagajni Narodnega doma Maribor
ali nas pokličete na 02 2294050 ali 02 2294011, da vam dodelimo novo vstopnico.
Hvala za razumevanje!
V Narodnem domu Maribor si zaradi višje sile in negotovih razmer pridržujemo pravico do spremembe programa in razpisanih novih, nadomestnih terminov.
Informacije: Informacijska pisarna Narodnega doma Maribor

Katastrofalno zabavna komedija.

Gledališki list
V zakonu Jane (Tina Gorenjak) in Petra (Primož Vrhovec) že nekaj časa pošteno škriplje.
Vendar: zbrala sta pogum in se odločila obiskati partnerskega svetovalca.
Jima bo v seansi, ki jo vodi izkušen terapevt (Jaša Jamnik), uspelo rešiti njun odnos?
Ona in On, podobna številnim »midva«.
Presneto napeto razmerje dveh, ki sta si do ušes zaljubljena dahnila usodni DA, skupaj v dobrem in slabem. A kaj, ko se zdi, da sta tisto »dobro« že porabila v prvih letih zakona …
Ali je zdaj ostalo le še »slabo«?
Tik pred prepadom se odločita za zadnji poskus – obisk terapevta. Jima bo uspel ČUDEŽ?
Tina Gorenjak, Primož Vrhovec in Jaša Jamnik v turbulentni komediji uspešnega avstrijskega dramatika Daniela Glattauerja (Proti severnemu vetru, Vsakih sedem valov …)

Povezava do originalnega članka

JazzLent in Jazz Podij
2022-06-26 00:00 - 2022-07-02 00:00 | Maribor center / Sodni stolp in Minoriti – Oder Nove KBM
Oder globalnih virtuozov
Najaktualnejša in najbolj zveneča imena jazzovskih in sorodnih glasbenih smeri.
JazzLent je namenjen poslušalcem, ki znajo uživati tako ob kritiško priznanem in uveljavljenem kot tudi ob odkrivanju novih jazzovskih obzorij.
Vsako leto znova privabi jagodni izbor vrhunskih izvajalcev jazz, funk, soul, blues in etno glasbe s skoraj vseh koncev sveta. Vplivi lokalnih kulturnih tradicij na odru pomešajo globalne virtuoze na različnih inštrumentih, ki občinstvu obljubljajo nepozabna glasbena popotovanja.
Program:
Nedelja, 26. 6. 2022, Sodni stolp

20.30: JAZZ PODIJ: TEO COLLORI & MOMENTO CIGANO
Otvoritveni koncert Jazz Podija 2022.
Vstopnina: 7 EUR

Ponedeljek, 27. 6. 2022, Minoriti – Oder Nova KBM

22.00: JAZZ PODIJ: P’JAYS
Čista petica za povsem novo glasbeno sestavljanko in skrivni namig za vse, ki bi želeli vedeti, kaj se tačas v naši deželici dogaja!
Vstopnina: 7 EUR

Torek, 28. 6. 2022, Minoriti – Oder Nova KBM

22.00: ERIK TRUFFAZ QUARTET (FRA, SUI)
Zvezdnik, ki navdušuje na najeminentnejših jazzovskih festivalih.
Vstopnina: 20 EUR

Sreda, 29. 6. 2022, Sodni stolp

20.30: JAZZ PODIJ: TRIONICA & SLOVENIAN FIDDLE GANG (FRA, SLO)
Trionica je zasedba, ki je nastala spontano v sklopu glasbenih delavnic Godalkanja, in prinaša zvoke severovzhodnega Balkana – melosov iz dežele grofa Drakule, Transilvanije in njene okolice, med drugim Moldavije, Romunije in Banata.
Vstopnina: 7 EUR

Sreda, 29. 6. 2022, Minoriti – Oder Nova KBM

22.00: RYMDEN (NOR, SWE)
Rymden je v svetu jazza prava »super-skupina«!
Vstopnina: 20 EUR

Četrtek,30. 6. 2022, Minoriti – Oder Nova KBM

22.00: SANTROFI (GHA)
Najslajši koktejl ganske highlife glasbe, karibskih ritmov in nigerijkega afrobeata!
Vstopnina: 16 EUR

Petek, 1. 7. 2022, Minoriti – Oder Nova KBM

22:00: DRUGA GODBA: KUTU (ETH, FRA)
Na JazzLent prihaja trenutno najbolj vroča skupina, pravi pravcati »super group«, ki zagotavlja popoln zaključek festivala!
Vstopnina: 16 EUR

Sobota, 2. 7. 2022, Minoriti – Oder Nova KBM

22:00: JAGA JAZZIST (NOR)
Ste resnično pripravljeni, da vas ob 30. obletnici Festivala Lent dokončno odpihne, tako kot je treba?
Vstopnina: 16 EUR

Povezava do originalnega članka

Vlatko Stefanovski & Nacionalni folklorni ansambel Severne Makedonije Tanec (MKD)
2022-06-25 21:30 - 23:00 | Maribor center / Trg Leona Štuklja
Edinstveno potovanje skozi strastno glasbo!
Glavni oder – Festival Lent 2022
Makedonski virtuoz na kitari se na Festival Lent vrača v družbi vrhunskega orkestra ter zbora nacionalnega folklornega ansambla Tanec, s katerim ga druži globoka predanost glasbeni tradiciji Severne Makedonije.
Obeta se nam edinstveno kulturno potovanje skozi strastno glasbo in ples!

Povezava do originalnega članka

Magnifico
2022-06-24 21:30 - 23:00 | Maribor center / Trg Leona Štuklja
Kavboj. Šansonjer. Sinonim za balkan-disko-šlager.
Glavni oder – Festival Lent 2022
S svojimi prvimi albumi Od srca od srca (1993), Gdo je čefur (1996) in Sexy Boy (1999) se je Magnifico uveljavil kot neortodoksno vsestranski skladatelj in glasbenik na področju bivše Jugoslavije. Je glasbenik, čigar glasba riše svet brez meja!
Magnifica v glasbi navdihuje bivša jugoslovanska šlager scena, začinjena z unikatno mešanico latinskih, reggae, surf in balkan elementov.

Povezava do originalnega članka

Art kamp v času Festivala Lent
2022-06-24 09:00 - 2022-07-02 20:00 | Maribor center / Mestni park Maribor
Art kamp je dnevni program Festivala Lent, ki nas v zelenem naročju Mestnega parka Maribor razvaja s kulturo, z umetnostjo, znanostjo, s športom, z rekreacijo in zabavo.
Festival ustvarjanja in radovednosti, ki z izvirnimi prireditvami in delavnicami privablja male in velike v zeleni objem mestnega parka.
Art kamp je dnevni program Festivala Lent, ki nas v zelenem naročju Mestnega parka Maribor razvaja s kulturo, z umetnostjo, znanostjo, s športom, z rekreacijo in zabavo.
Art kamp je kreativnost, s katero vzpodbujamo otroke, da rastejo v ustvarjalne ljudi.
So ideje, kako lahko iz odpadnih in naravnih materialov izdelamo nekaj uporabnega in se na poti do izdelka učimo različnih spretnosti ter rokovanja z materiali ter orodji.
Je priložnost, da spoznamo mojstre in umetnike različnih področij, ti pa lahko predstavijo svoje delo in sebe.
Je tudi oder za šolsko umetnost mladih, predstavitve skupin plesnih in glasbenih šol, vseh vrst šolskih produkcij, pod večer pa še za odrske poslastice priznanih zasedb.
Je nenazadnje opomin, da se je pomembno družiti, ker so odnosi vse, kar imamo.
Art kamp smo ljudje, ki se srečujemo v parku in soustvarjamo festival.

Povezava do originalnega članka

Festival Lent 2022
2022-06-24 00:00 - 2022-07-02 00:00 | Maribor center / Prizorišča med Sodnim in Vodnim stolpom na obrežju reke Drave na Lentu ter po ulicah, trgih in mestnem parku
Festival, ki razvaja življenje!
Festival Lent bo letos že tridesetič oživil mariborsko mestno jedro.
Zgodba Festivala Lent je zgodba večerov, ki dišijo po poletju in vabijo v družbo, ven, pod zvezdno nebo, med pisane luči, zvoke in ritme. Na trge, ki postanejo prizorišča, na ulice, ki valovijo s pisano reko obiskovalcev z vsega sveta, v mesto, kjer se srečaš s prijatelji.
Festival Lent je festival, ki široko odprte vrata mesta, skozi katera bomo letos že tridesetič skupaj stopili v poletje.
Je največji slovenski festival na prostem in eden največjih v Evropi. Vsako leto ga obišče okoli dvesto tisoč obiskovalcev, vsaj enkrat ga je obiskal že vsak četrti Slovenec. Je praznovanje umetnosti, kulture in ustvarjalnosti vseh žanrov za vse generacije ter prostor odkrivanja, spoznavanja, srečevanja in sobivanja najrazličnejših kultur. Je festival, ki bo mesto že tridesetič spremenil v velikanski oder in živahno stičišče umetniških izrazov.
Festival Lent je tudi festival festivalov, saj jih pod svojim okriljem združuje kar pet: svetovno uveljavljeni mednarodni CIOFF festival Folkart, mednarodni festival jazzovske glasbe Jazzlent, festival uličnega gledališča Ana Desetnica, festival ustvarjanja Art Kamp ter festival smeha in zabave Stand up Lent.
Več kot dvajset festivalskih prizorišč, ki se razprostirajo od nabrežja reke Drave do Mestnega parka, med seboj loči le nekajminutni sprehod. Žanrsko raznolik in pester program omogoča, da vsakdo najde kaj zase – od najmlajših do najstarejših. Operne in baletne, gledališke in plesne predstave, jazzovski koncerti, koncerti klasične glasbe, glasba sveta, kantavtorski koncerti, koncerti šansonov in etno glasbe, folklorni večeri, predstave uličnega gledališča, filmske projekcije, športne dejavnosti ter prireditve in dejavnosti za otroke.
Obiščite jubilejni Festival Lent in doživite poletje v Mariboru – v mestu, ki diha, ki utripa, ki živi!

Povezava do originalnega članka

Razstava. Uporniške identitete ali drzni in predrzni v Mestnem parku
2022-06-24 - 2022-07-02 | Art Kamp Pri parku Maribor, Upravna enota Maribor, 2000 Slovenia
Festival Lent – Art kamp
Razstava
UPORNIŠKE IDENTITETE ALI DRZNI IN PREDRZNI
Od 24. junija do 2. julija v Mestnem parku v Mariboru.
V okviru festivala Lent vabimo k ogledu razstave, ki je nastala v sodelovanju s skupino dijakov I. in II. gimnazije, pod mentorstvom Natalije R. Črnčec. Mladi so, po srečanju z ilustratorjem in oblikovalcem Nenadom Cizlom, ustvarili likovna dela, ki so jih navdihnile izbrane življenjske zgodbe posameznikov iz knjig Zgodbe za otroke, ki si drznejo biti drugačni, I-IV.
»Sanjajte drzneje, merite višje, borite se siloviteje, in kadar ste v dvomih, se spomnite, da imate prav«. (Elena Favilli)

Povezava do originalnega članka

4. koncert Simfoničnega cikla
2022-06-23 19:30 | Velika dvorana
4. koncert Simfoničnega cikla
Dirigent: Simon Robinson

4. KONCERT
23. junij 2022, Velika dvorana
Simfonični orkester SNG Maribor
Zbor Opere SNG Maribor
Dirigent Simon Robinson
Solistka Dorotea Senica, flavta
Program:
Ralph Vaughan Williams: Fantazija na temo Thomasa Tallisa
Jacques Ibert: Koncert za flavto in orkester
Maksimiljan Feguš: Simfonija
Gabriel Fauré: Pavana za zbor in orkester, op. 50

Zasedba
Dirigent: Simon Robinson

Nakup kart

Povezava do originalnega članka

Večno mladi
2022-06-21 20:00 | Stara dvorana
Erik Gedeon
Večno mladi
Ewig jung
Režija: Sandy Lopičić

Predstava traja 1 uro in 40 minut ter nima odmora. Premiera: 13. november 2015, Stara dvorana

Rock’n’roll komedija, ki v enem zamahu poruši stereotipe o dolgočasnih starcih

Staranje je postalo najhujši bavbav, najstrašnejša bolezen novega veka. Ker časa ne moremo zaustaviti, je najbolje, da skozi solze smeha pogledamo v leto 2065, kako bo, ko v gledališki stavbi na Slovenski 27 ne bo več hrama umetnosti, ampak dom za ostarele.
V uprizoritvi Večno mladi skupina igralcev in igralk, članov nekdanje mariborske Drame, na groteskno zabaven način, s pomočjo pevske oz. glasbene terapije, poskrbi za vse prej kot dolgočasen rock’n’roll tretjega življenjskega obdobja. Ob izvrstnih igralsko-pevskih interpretacijah hitov, kot so “I Love Rock’n’Roll”, “Born To Be Wild”, “I Got You Babe” itd., trohneče odrske deske ponovno katarzično zavibrirajo.
V songdrami Švicarja Erika Gedeona Večno mladi (2007), ki jo je vsestranski glasbenogledališki ustvarjalec Sandy Lopičić z ustvarjalci uprizoritve v vsebinsko in dramaturško adaptirani obliki postavil na oder, so (iz)našli težko iskani zvarek za večno mladost – zabavo, ki trese oder in ruši stereotipe o starcih.

Zasedba
Sestra Irena – Irena Varga
Gospod Lopičić von Horvat – Denis Horvat, Sandy Lopičić
Gospa Pucko – Mateja Pucko
Gospod Ostanek – Kristijan Ostanek
Gospod Biber – Matevž Biber
Gospod Stipanič Drevenšek – Matija Stipanič, Jurij Drevenšek
Gospa Šajinović Drevenšek – Mirjana Šajinović
Prevajalka Mojca Kranjc, prirejevalci besedila ustvarjalci uprizoritve, scenografa Matic Gselman, Sandy Lopičić, korepetitorja Sandy Lopičić, Denis Horvat, dramaturg Vili Ravnjak, kostumograf Leo Kulaš, oblikovanje maske Leo Kulaš, Jasminka Marksl, lektor Janez Bostič, oblikovanje luči Sandy Lopičić

Nakup kart

Povezava do originalnega članka

Sodobna ikonografija in simbolika
2022-06-20 17:00 | PEKARNA MAGDALENSKE MREŽE
Predavanja iz umetnostne zgodovi: Ikonografija in migracija simbolov

Sodobna ikonografija in simbolika
Že peto leto zapovrstjo, nadaljujemo s ciklom predavanj iz umetnostne zgodovine z uni. dipl. umetnostnim zgodovinarjem Simonom Žlahtičem.

Na zadnjem srečanju se posvetimo sodobni ikonografiji in simboliki.

Različni simboli, ki so prisotni v zahodnoevropski umetnosti, so do današnjih dni naredili dolgo in zavito pot. Naj bo to simbolika živali, rastlin ali barv na eni strani ali alegorije, grafični simboli in ikonografski tipi, vse teme so na nek način preživele do današnjih dni.
Tako bomo pogledali sodobno ikonografijo, ki se lahko nanaša na starejša obdobja in ustaljene vsebine v sodobni preobleki, bodisi se referira na aktualne politične in družbene dogodke.

Srečanja se odvijajo tedensko med majem in junijem, trajajo dve šolski uri in so zanimiva za poznavalce iz področja umetnosti, kot tudi za širšo zainteresirano javnost. Teme bodo predstavljene na obvladljiv in sistematičen način, na trenutke tudi bolj poglobljeno.
V osmih predavanjih bomo obdelali temo ikonografije in migracije simbolov. Predavanja bo sestavljala obilica fotografij in primerov migracij simbolov, ter napotkov za nadaljnjo branje in poglabljanje znanja.

Predavanja:
Uvod v ikonografijo, Personifikacija, alegorija, simbol, atribut in emblem, Profana ikonografija; Sakralna ikonografija; Simbolika živali; Simbolika rastlin; Migracija simbolov; Sodobna ikonografija in simbolika.

Povezava do originalnega članka

Promenadni koncert: Oldies Dixie band Maribor
2022-06-19 10:30 | Maribor center / Paviljon Mestnega parka
Tradicionalni koncerti v Mestnem parku.
Tradicionalni koncerti, ki se že desetletja odvijajo ob sončnih nedeljah v paviljonu Mestnega parka v Mariboru, so del kulturne in turistične ponudbe mesta. V organizaciji Narodnega doma Maribor in pod okriljem mariborske občine koncerte izvajajo lokalna in okoliška kulturna društva, pogosto pa se jim pridružijo društva iz ostalih slovenskih regij. Mladim družinam z otroki, naključnim obiskovalcem, turistom in predvsem stalnemu domačemu občinstvu polepšajo nedeljski sprehod. Tudi v letu 2022 bodo ob lepem vremenu znova poživili idilično okolje enega najlepših mestnih parkov v Sloveniji.

Ob slabem vremenu prireditev odpade.Organizator si pridržuje pravico do spremembe programa.
Koncerte v parku je podprla Mestna občina Maribor.

Povezava do originalnega članka

Skupaj sami ali jutri je v sanjah izgledal drugače
2022-06-18 20:00 | Stara dvorana
Nina Kuclar Stiković
Skupaj sami ali jutri je v sanjah izgledal drugače
Režija: Nejc Gazvoda

Predstava traja 1 uro in 40 minut ter nima odmora. Premiera: 6. marec 2021, Stara dvorana

Sodobna drama o tem, kako epidemija nenačrtovano združi razseljeno in odtujeno družino
Skupaj sami ali jutri je v sanjah izgledal drugače je družinska drama, ki se odvija v karanteni. Medtem ko se po svetu širi epidemija, se razseljena družina ponovno združi pod streho starega doma. V središču dogajanja je nova družinska dinamika, ki se sooča z dejstvom, da ni več sveta, ki so ga poznali pred epidemijo, prav tako pa tudi ni več stare družine. Ostanejo zgolj spomini na brezskrbno otroštvo, idealizirano obdobje preteklega življenja. Konec sveta kot smo ga poznali in konec družine
sta osrednji temi, ki ju spremljamo skozi doživljanja šestih članov družine oziroma petih družinskih članov in hčerkinega fanta, ki se je zaradi finančne stiske priselil na dom svojega dekleta. Poleg finančne stiske igra naslavlja še problematiko nezmožnosti soočanja s težavami – tako sedanjimi kot preteklimi, s problematiko odtujenosti, alkoholizma, manka perspektive oziroma nepredstavljivosti prihodnosti, ki je ključen element za človeški obstoj v sedanjosti, ter ujetosti z ljudmi, pred
katerimi so nekoč že pobegnili. Protagonisti se soočajo z dejstvom, da karantena ni ustvarila novih problemov, temveč je le potencirala stare, s katerimi so se sedaj prisiljeni spoprijeti. Kam jih bodo peljali in ali jih bodo rešili, pa je odvisno od njih samih.

Zasedba
Mama – Maša Žilavec
Oče – Vojko Belšak
Hcerka – Julija Klavžar
Fant – Gorazd Žilavec
Najmlajši sin – Žan Koprivnik
Starejši sin – Matevž Biber
Dramaturginja Nina Kuclar Stiković, scenografinja Urša Vidic, kostumografinja Katarina Šavs, lektorica Metka Damjan, oblikovalec svetlobe David Andrej Francky, svetovalec za borilne veščine Tomaž Barada, asistentka kostumografije Ana Janc

Nakup kart

Povezava do originalnega članka

Dobrodelni koncert za mlade glasbenike iz Ukrajine
2022-06-18 19:30 - 21:30 | Maribor center / SNG Maribor, Velika dvorana (Slovenska ulica 27, Maribor)
V soboto, 18. junija 2022, ob 19.30 v Veliki dvorani SNG MARIBOR
Simfonični orkester
Music for the Future
Dirigentki
Olga Homa in Živa Ploj Peršuh
Zbrana sredstva bodo namenjena mladim glasbenikom iz Ukrajine
Prodaja vstopnic: blagajna SNG Maribor

PROGRAM

Mykola Lysenko:

Uvertura »Taras Bulba«

Mykhailo Verbitsky / Stanislav Lydkevich:

Simfonija v D-duru

Slavko Osterc:

Religioso (iz Suite za orkester)

Antonin Dvoržak:

Simfonija št. 8 v G-duru, op. 88, B 163

Soroptimist International je mednarodno združenje poklicno uspešnih in družbeno aktivnih žensk, ki delujejo na področju izboljšanja človekovih pravic in položaja žensk. Združuje več kot 100.000 članic v 130 državah po vsem svetu.

The Witch Twins / vodstvo po razstavi
2022-06-18 19:00 | Maribor center / UGM Studio, Trg Leona Štuklja 2
Vabljeni na vodstvo po razstave The Witch Twins Alena in Robija Predaniča, ki bo potekalo na 20. Poletno muzejsko noč.Brata Predanič nastavljata ogledalo svetu, pa ne takega, v katerem bi se pri neonski luči zrcalila njegova gola realnost in krutost, ampak takega, skozi katerega je v zgodbi stopila Alica in na drugi strani odkrila čudežno deželo, poseljeno z arhetipskimi liki – naš svet, obrnjen na glavo.
»Najin performans je namenoma pretiran – dramatičen in humoren. Gibi so čudaški in nepričakovani.« Njuni karakterji so podobni svečenikom, magom, čarovnicam, božanskim bitjem, vesoljcem, kiborgom, igračam. Telesa so pogosto distorzirana, proporci so čezmerni in silhuete nezmotljivo prepoznavne. Liki so androgeni, brezspolni. »Včasih kikl’ca, včasih hlače,« pravi Alen. »Najini osebnosti na steroidih,« doda Robi. Scenografijo, rekvizite in kostume izdelujeta ročno s tehniko kaširanega papirja in iz tekstila. Figure so postavljene v raznovrstne ambiente.

Povezava do originalnega članka

Poletni večer na Židovski
2022-06-18 18:00 - 23:00 | Kulturna četrt Židovska
Kulturna četrt Židovska v soboto, 18. junija 2022, prijazno vabi na Poletni večer na Židovski, ki bo potekal v sklopu vseslovenske Poletne muzejske noči.
Kulturne ustanove, delujoče na območju Židovske ulice – GT22, Center judovske kulturne dediščine Sinagoga Maribor, Fotoklub Maribor in Fotogalerija Stolp, Društvo likovnih umetnikov Maribor in Galerija DLUM ter Mladinski kulturni center in Galerija Media Nox –, smo se v želji po oživljanju enega najlepših kotičkov Maribora in »najlepšega balkona našega mesta« povezali v iniciativo Kulturna četrt Židovska.
V sklopu Poletnega večera na Židovski, ki letos poteka tudi v okviru Poletne muzejske noči, vas galerije in razstavni prostori, delujoči na Židovski ulici v Mariboru, vabimo, da obiščete naše aktualne razstave ter se nam pridružite na predstavitvah razstav in na koncertu Klarise Jovanović in Igorja Bezgeta. Program začenjamo ob 18. uri, potekal pa bo vse do 24. ure.
Obisk in ogled vseh prireditev sta brezplačna.
Program dogodkov po prizoriščih:
18.00–24.00 / GT22, Glavni trg 22
Razstava Vabljeni mladi 2022
Razstava mladih nadarjenih umetnikov, ki so prepričali strokovno žirijo in bili izbrani med razstavljalce.
Letošnji razstavljalci:
Lara Ališić, Miha Erič, Klavdija Jeršinovec, Petja Kolenko, Karolina Radotić, Svitlana Ryabishchuk, Dominik Štibernik, Tajda Stiplovšek-Jug, Arijel Štrukelj, Manca Žitnik.
Kuratorka razstave je Kristina Prah.
Več: https://sl-si.facebook.com/GT22Maribor/
18.00–24.00 / GT22, Glavni trg 22
BlackBoxGT22 / JAZ LABOD – 3.del
(skupinska razstava – kurator 003)
19.00 / GT22, Glavni trg 22
Vodstvo po razstavi Vabljeni mladi 2022
Vodenje v izvedbi kuratorke Kristine Prah
21.00 / GT22, Glavni trg 22
Vodstvo po razstavišču GT22 in Ulični galeriji Židovska
18.00–24.00 / Sinagoga Maribor, Židovska ulica 4
Lady Bluetooth – Hedy Lamarr
Konservatorski posegi na sinagogi
Dan odprtih vrat, individualni ogledi razstav
V Sinagogi Maribor sta na ogled razstavi Judovskega muzeja Dunaj o hollywoodski zvezdi in izumiteljici z naslovom »Lady Bluetooth – Hedy Lamarr« ter razstava o zgodovini in obnovi zgradbe srednjeveške sinagoge v Mariboru.
Hedy Lamarr je bila ena najlepših in najbolj občudovanih igralk zlate dobe Hollywooda. Slavna igralka, sicer rojena Dunajčanka judovskega rodu, je bila javnosti znana tudi po mnogih škandalih v zasebnem življenju, le redko kdo pa je vedel, da je bila tudi izjemna izumiteljica. Med drugim je s skladateljem Georgeem Antheilom zasnovala sistem frekvenčnega skoka, ki je tehnični predhodnik današnjih brezžičnih tehnologij.
Več: http://www.sinagogamaribor.si; https://www.facebook.com/Sinagoga.Maribor
19.30–20.30 / Židovski trg
Klarisa Jovanović & Igor Bezget
Koncert pesmi španskih Judov
Klarisa Jovanović, glas
Igor Bezget, kitara, arabska lutnja
Klarisa Jovanović in Igor Bezget sta prvič sodelovala leta 1999, med snemanjem albuma STEKLENI ČAS Vena Dolenca: ona kot pevka, on kot gostujoči glasbenik. Leto zatem sta med snemanjem albuma HASRET spet združila svoje moči: ona kot pevka, on kot član spremljevalnega Tria Bahur. Nato so se njune glasbene poti razšle, zadnjih deset let pa se znova vse pogosteje srečujeta na odru. Ona poje tako, kot samo ona zna, in se z lahkoto sprehaja med številnimi jeziki, ritmi in melodijami, on ubira strune tako, kot samo on zna, in se z lahkoto sprehaja med različnimi glasbenimi stili, katerih razpon sega od džeza in sodobne improvizirane glasbe do indijske klasike. Nocoj bosta z ljudskimi pesmimi španskih Judov potovala po deželah Sredozemlja in Balkana, dotaknila pa se bosta tudi izročila srednjeevropskih Judov.
Več: http://www.sinagogamaribor.si; https://www.facebook.com/Sinagoga.Maribor
18.00–24.00 / Ulična galerija Židovska, Židovska ulica
#2 – 2022: Miha Horvat – samostojna razstava
Ulična razstava
Avtorji: Miha Horvat – samostojna razstava –
kuratorji 003 + Boštjan Čadež – Fšk)
Več: https://sl-si.facebook.com/GT22Maribor/
18.00–24.00 / Galerija Media Nox, Židovska ulica 12
GlasujZame
Razstava
Projekt GlasujZame so zasnovali Teja Miholič, Nik Erik Neubauer, Matic Pandel in Lucija Rosc, ki delujejo na različnih področjih fotografi in vizualnih medijev, združuje pa jih fascinacija nad različnimi internetnimi fenomeni. Glasuj Zame je spletna platforma za spoznavanje in ocenjevanje posameznikov, ki je bila izjemno priljubljena v prvem desetletju 21. stoletja, danes pa kljub popolni zapuščenosti še vedno obstaja na spletu in deluje kakor zamrznjena časovna kapsula nekega specifčnega obdobja in specifčne skupine mladih ljudi v slovenskem prostoru.
Več:

http://www.medianox.org/blog/2022/6/3/glasuj-zame-najavljamo-novo-razstavo-v-galeriji-media-nox
https://www.facebook.com/galerijamedianox

18.00–24.00 / Fotogalerija Stolp, Židovska ulica 6
Razstava Cirkus, Jožeta Suhadolnika
Dan odprtih vrat, individualni ogledi razstave
Cirkus je zaznamoval specifično dobo človeštva, ko se je morala umaknila zavoljo fascinacije in želje po bližnjem srečanju z bizarnim. Le redki ne živijo s spominom na obisk cirkusa. Jože Suhadolnik je v obdobju petnajstih let obiskal in fotografiral sedem različnih evropskih cirkusov. Fotograf je v analogni, črno-beli tehniki zabeležil prav to, od česar se je pogled po navadi odvračal. Njegove fotografije so ene zadnjih, ki prikazujejo nastopajoče živali. Pol leta po zaključku njegove serije je Evropska unija prepovedala nastope živali v cirkusih in fotografije Jožeta Suhadolnika so pronicljiv pogled skozi blišč, glasbo in veselje cirkusa.
Več:

https://www.fotoklub-maribor.si/galerija/2022/05/18/joze-suhadolnik-cirkus;
https://www.facebook.com/fotogalerijastolp/

18.00–24.00 / Galerija DLUM, Židovska ulica 10
Razstava Nagrajenk Primavera 2021
Razstava
Razstava Primavera je tradicionalna, vsakoletna razstava Društva likovnih umetnikov Maribor, na kateri se predstavijo zmagovalci (lanskega natečaja) Vabljeni mladi. Na tokratni razstavi spoznamo dela dveh mladih umetnic, slikarke Ane Janež in Maruše Štibelj, slednja se nam predstavlja s serijo kolažev.
Več:

https://www.dlum.si/razstave/nagrajenki-primavera-2021-ana-janez-marusa-stibelj;
https://sl-si.facebook.com/galerijadlum/

18.30 / Galerija DLUM, Židovska ulica 10
Vodstvo po razstavi Nagrajenk Primavera 2021
Vodenje v izvedbi Kristine Prah, kuratorka mag. Mojca Štuhec

Povezava do originalnega članka

Poletna muzejska noč v UGM
2022-06-18 18:00 | Maribor center / UGM, Strossmayerjeva 6 in UGM Studio, Trg Leona Štuklja 2
Vabljeni, da letošnjo 20. Poletno muzejsko noč preživite ob umetnostnih dogodkih v galeriji in, da ob prijetnem večernem druženju skupaj pozdravimo prihajajoče poletne dni!Program:
18.00 Družinska ustvarjalnica / S Hudo mravljico med kobilice, fižolčke in robotke
UGM, Strossmayerjeva 6
vodi: Brigita Strnad, muzejska svetovalka UGM
19.00 The Witch Twins/ vodstvo po razstavi
UGM Studio, Trg Leona Štuklja 2
vodi: Jure Kirbiš, kustos UGM
20.30 Anton Nowak / vodstvo po razstavi
UGM Kabinet, Strossmayerjeva 6
vodi: Andreja Borin, kustosinja razstave
21.30 Sodobna slovenska ilustracija / vodstvo po razstavi
UGM, Strossmayerjeva 6
vodi: Jure Kirbiš, kustos UGM
22.30-24.00 Druženje z glasbo + mehurčki
UGM, Strossmayerjeva 6
selektor glasbe: DJ Ostrovshka
NUDIMO 30% popust na vse publikacije in beležke UGM!
PROST VSTOP V GALERIJO, cel dan široko odprta galerijska vrata!
PROST VSTOP NA VSE PRIREDITVE, brezplačna udeležba!
PODALJŠAN ODPIRALNI ČAS, galerija odprta do polnoči!

Povezava do originalnega članka

Podzemlje Piramide
2022-06-18 17:00 | Začetek Tomšičevega drevoreda pri Mestnem parku
Ena izmed bolj znanih mestnih legend govori o skrivnih rovih in prehodih, ki naj bi z nekdanjega gradu na Piramidi vodili do mesta spodaj ali celo do reke Drave. Večina sicer tem zgodbam ne verjame, ampak, kaj pa, če je vse to drži in pod Piramido čisto zares obstajajo podzemni hodniki. Vas že muči firbec? Potem pa brž na naš sprehod.
Kdaj: Sobota, 18. junij 2022 ob 17.00
Zbirna točka: Začetek Tomšičevega drevoreda pri Mestnem parku
Trajanje: 1 – 1,5 h
Sprehajalec: Hinko Samec
Cena sprehoda je 13€ na osebo.
Na sprehod se je potrebno prijaviti!
Prijave zbiramo do petka, 17. junija do 17.00 na mail info@rajzefiber.si ali telefon +386 590 21519
Sprehod bo izveden, če bodo nanj prijavljene minimalno 4 osebe.

Povezava do originalnega članka

Mavrični vikend v Mariboru
2022-06-18 13:00 - 2022-06-19 17:00 | MKC Maribor
Zavod Transakcija v sodelovanju z Zavodom Moja Mavrica in MKC Maribor 18. in 19. junija vabi vse LGBTIQ+ osebe na poseben dogodek v sklopu Mavričnega junija na Mavrični vikend v Mariboru.
Tretji vikend v juniju se bomo pod vodstvom ekip zavodov TransAkcija in Moja mavrica odpeljale_i v Maribor na vikend druženja z LGBTIQ+ ekipo MKC Maribor in lokalno LGBTIQ+ skupnostjo s Štarjerske.
Vikend je namenjen medsebojnemu spoznavanju LGBTIQ+ oseb in LGBTIQ+ mladih ter vzpostavljanju varnejših prostorov za deljenje izkušenj, izražanje, učenje in zabavo. Posebej pomembno nam je, da naslovimo tudi potrebe in izkušnje LGBTIQ+ oseb in mladih izven Ljubljane in s tem prispevamo k krepitvi decentralizacije LGBTIQ+ gibanja in prostorov v Sloveniji. Za vas smo pripravile_i zabaven in raznolik program, ki bo ponujal tudi dovolj možnosti za sproščeno druženje.
Kaj pričakovati?

družbo LGBTIQ+ oseb
zabavni kviz o lokalni in slovenski LGBTIQ+ zgodovini, kulturi in aktivizmu
filmski večer
LGBTIQ+ turo po Mariboru z Renejem Volkerjem
LGBTIQ+ piknik
vse, kar ne moremo načrtovati, ampak bo ravno tako ali še bolj zabavno!

Pomembne informacije:
Kdaj: vikend 18. in 19. junij 2022
Zbor vseh udeleženk_cev bo v soboto, 18. 6., ob 13:00 v Hostel Pekarna, Maribor
Kako do Maribora:

skupinsko: v Maribor in nazaj bomo potovale_i z vlakom iz Ljubljane. Točno uro odhoda iz Ljubljane bomo prijavljenim sporočile_i naknadno. Vrnitev v Ljubljano bo v večernih urah v nedeljo.
samoorganizirano: dogodka se je mogoče udeležiti tudi z lastnim prevozom. Vse osebe, ki bodo prišle z lastnim oz. samoorganiziranim prevozom naj bodo najkasneje do 13:00 pri Hostlu Pekarna v Mariboru.

Kje: spale_i bomo v Hostel Pekarna, Maribor
Kdo: Vabljene_i vse LGBTIQ+ osebe starejše od 15 let.
Še posebej vabimo vse LGBTIQ+ osebe med 15. in 29. letom starosti. Za mladoletne osebe je obvezno pisno soglasje starša/staršev/skrbnice_ka.
Kdo časti: Stroške skupinskega prevoza, prehrane in prenočitve krijeta Zavod TransAkcija in MKC Maribor.
PRIJAVA: Na dogodek se je obvezno prijaviti, izpolniti je potrebno to prijavnico.
***********************************************************************
Dogodek bo organiziran v sklopu projekta Gas do mavrice – krepitev skupnosti in duševnega zdravja trans in LGBIQ+ mladih, ki ga sofinancira Urad za mladino Mestne občine Ljubljana.
***********************************************************************
Dogodek bo potekal v sklopu festivala Mavrični junij v Mariboru, ki ga pod okriljem MKC Maribor organizira ekipa programa Maribor skozi rožnata očala, edinega rednega LGBTIQ+ programa v regiji. Poleg mariborske parade ponosa in drugih javnih dogodkov skozi vse leto organizirajo delavnice, vsebine in vire za opolnomočenje lokalnih skupnosti LGBTIQ+. Mavrični junij je zdaj že tradicionalni celomesečni program raznolikih aktivnosti, ki obeležujejo mesec ponosa.

Ilustracija in oblikovanje: Katarina Durič

Povezava do originalnega članka

25. Dnevi knjige v MB - 6. dan
2022-06-18 10:00 - 23:30 | Knjižni sejem
Festival Slovenski dnevi knjige v Mariboru – Ko te napiše knjiga, ki predstavlja največji literarni festival v regiji, bo med 13. in 18. junijem že petindvajsetič povabil Mariborčanke, Mariborčane in druge goste k odkrivanju raznolikosti in bogastva slovenske literarne produkcije.
Zaključni dan knjižnega sejma bomo pospremili z glasbo najmlajših, nato pa si nekoliko odpočili pred večerom, na katerem bomo skupaj izbrali letošnjega pesniškega viteza oziroma vitezinjo, v noč pa nas bodo odnesli zvoki harmonike in Kajuhovih pesmi, ki naj odmevajo skozi mesto še dolgo.
Vabljeni!
PROGRAM

10.00, GRAJSKI TRG
LE KORAK DO KNJIGE – KNJIŽNI SEJEM
Do naslednje knjižne dogodivščine, novega znanja in užitka ob branju je le korak. Na sejmu lahko pri več kot tridesetih založnikih najdete bogat izbor knjižne ponudbe za vse generacije in bralske okuse, ki je na voljo po sejemskih cenah.
Sodelujejo: Založba Litera, Založba Pivec, KUD Sodobnost International, Založba Goga, Beletrina, Založba Miš, Založba Morfemplus, Založba Malinc, Založba Hart, Književno društvo Hiša poezije, Anja Zag Golob (samozaložba), JSKD, LUD Literatura, LUD Šerpa, Zavod Dve luni, Založba ZRC, Založba *cf, Časopis za kritiko znanosti, Revija Razpotja, Lisztov inštitut, Pokrajinski muzej Maribor, Slovenski gledališki inštitut – Slogi, Emanat, Festival Borštnikovo srečanje, Knjižnica Mestnega gledališča Ljubljana, Maska, Bukvarna Ciproš, Slovenska matica, Društvo KNOF, Podjetni center ViveRos, Quotelife, Društvo za informiranje o islamu, Krščanska adventistična cerkev, Center Aksio, studio Milimeter, Vunderkind.
Knjižni sejem bo potekal vsak dan med 10. in 13. uro ter med 16. in 19. uro. V petek se nam pridružite na prvem večernem nakupovanju vse do 22. ure, v soboto pa se sejem zapre ob 13. uri.
Spremljevalni program knjižnega sejma bosta povezovala Elvis Berljak in Danaja Lorenčič.
Produkcija in izvedba: MKC Maribor.

foto: Nina Medved

10.00, GRAJSKI TRG, ODER KNJIŽNEGA SEJMA
GLASBENI NASTOP KUD CODA
Glasbeni nastop vokalistov, kitaristov, pianistov in kar se še najde inštrumentalistov v glasbeni ustanovi KUD Coda, kjer glasba ne pozna meja, zato jo gojijo že od malega – z (z)mešanim programom bodo nastopili najmlajši Codovci, ki usvajajo prve note, črke, odre in aplavze. Podelite jim svojega in Codovce podprite tudi na (Z)mešanem festivalu na sosednjem dvorišču Vetrinjskega dvora.
Organizirata: MKC Maribor in KUD Coda.

11.00, LITERARNA HIŠA MARIBOR
PESNIŠKA JUTRA – IVAN BURNIK LEGIŠA: TA JEZIK NAŠ
Lani je izšla pesniška zbirka Ta jezik naš, prva samostojna predstavitev avstralskega rojaka Ivana Burnika Legiša v Sloveniji. Predstavitev z avtorjem na video povezavi bo vodil Marjan Pungartnik.
Organizira: Kulturno društvo Mariborska literarna družba.

19.00, POLETNI KGB POD LETNIM AVDITORIJEM LUTKOVNEGA GLEDALIŠČA MARIBOR
22. PESNIŠKI TURNIR – FINALNO TEKMOVANJE ZA NAJBOLJŠO NEOBJAVLJENO IZVIRNO PESEM IN NAZIV »VITEZ(INJA) PESNIŠKEGA TURNIRJA 2022«
Po dveh polfinalnih turnirjih, ki sta potekala aprila in maja v Radovljici in v Zagorju ob Savi, se je v finale Pesniškega turnirja uvrstilo dvanajst pesnikov in pesnic, ki se bodo potegovali za naziv vitez ali vitezinja poezije. Finalisti in finalistke so Marjana Cmager, Miljana Cunta, Damjan Japelj, Marija Kisilak, Ana Kumperger, Tibor Hrs Pandur, Ana Porenta, Aljoša Rebrača, Marko Skok – Mezopotamsky, Nina Stopar, Tom Veber in Helena Zemljič.
Pesniški gost bo lanskoletni vitez poezije Kristian Koželj, prireditev bosta povezovala pobudnica turnirja Zora A. Jurič in Nino Flisar, občinstvo bo nagovorila Urška P. Černe, predsednica KUD-a Pranger. Strokovna žirija, v sestavi Irena Novak Popov, Marcello Potocco in Veronika Šoster, bo izbrala viteza ali vitezinjo poezije, ki bo v trajno last prejel/-a ročno kovano vrtnico umetnostnega kovača Mihe Krištofa, denarno nagrado 1000 evrov in knjižno darilo. Podeljena bo nagrada Vizir za najboljši pesniški video, svojega zmagovalca pa bo z glasovanjem izbralo tudi na prireditvi prisotno občinstvo. KUD Pranger bo izdal zbornik finalnih pesmi, ki ga bodo prejeli vsi obiskovalci.
V primeru dežja bo dogodek potekal v Sodnem stolpu.
Produkcija: KUD Pranger.

foto: Založba Pivec

22.00, MUZEJ NARODNE OSVOBODITVE MARIBOR
PARTIZANSKE POD SMREKO IN KAJUH
Poletno muzejsko noč bomo letos posvetili Karlu Destovniku – Kajuhu, v čast stoletnice njegovega rojstva. Daniel Marinič nas bo v muzejskem parku s harmoniko popeljal v leta okupacije in junaških pesmi, Peter Boštjančič pa bo prebiral Kajuhovo poezijo.
Organizira: Muzej narodne osvoboditve Maribor

* OPOMBE *

Zaradi velikega števila prireditev lahko pride do manjših sprememb v programu, o katerih boste pravočasno obveščeni na spletnih straneh organizatorjev.

Program

Prizorišča

o festivalu

Povezava do originalnega članka

Heidi
2022-06-18 10:00 | Stara dvorana
Johanna Spyri
Heidi
Režija: Ivana Djilas

Več informacij na spletni strani:www.slg-ce.si/domov/ostalo/seznam-iger/heidi.html

Nakup kart

Povezava do originalnega članka

80s & 90s PARTY
2022-06-17 22:00 - 2022-06-18 00:00 | Mc pekarna
Ritensko, ritemsko in žanrsko raznoliko glasbeno popotovanje v obdobje zadnjih izdihljajev prejšnjega tisočletja. Prince, Mixies, Iron Maiden, The Cure, Depeche Mode, Black Sabbath, U2, R.E.M, Michael Jackson, Judas Priest, Misfits, Nirvana, No Doubt, Pearl Jam, Snoop Dogg, The Offspring, Tool, Foo Fighters…

Povezava do originalnega članka

TABU - Akustika
2022-06-17 20:00 - 22:00 | Maribor center / Hiša Oz (Titova cesta 63, Maribor)
Akustični koncert skupine TABU.
Vljudno vabljeni na vrt Hiše Oz na koncert skupine TABU.
Vstopnice so na voljo na Eventimu.

Povezava do originalnega članka

PMM 25LET: BALANS, NINA BULATOVIX
2022-06-17 20:00 | Okolica / KC Pekarna, pista (Ob železnici 16, Maribor)
Letos praznujemo dvakrat, drugič z dvema post-punk bendoma, dvema izmed najvidnejših triov slovenskega podtalja na pisti v Pekarni v okiru celotedenskega dogajanja ob 28. obletnici KC Pekarna.

NINA BULATOVIX
Nekdaj hišna Nina Bulatovix, združena kot surov glasbeno-besedni upor proti nesposobnostim in samozadostnostim politike ter obče blaznosti. Glavna preokupacija še danes ostaja preizpraševanje pozicij in razmerij moči, bend se je iz Pekarne preselil na Metelkovo, glasbena zakladnica pa postaja vse večja. Grenkosladkost časa in prostora ujemajo v zapeljive melodije, spevna besedila in eklektičnost izraza. Glasba za ples v času neznosnosti.

BALANS
Bunkerpop balans z vsebino, tehničnostjo in zvočno-lirično estetiko gradi na širokem spektru naredi si sam glasbenih elementov iz zaklonišč ter se spretno poigrava z različnimi zvrstmi. Svoj simpatično muhast glasbeni izraz dopolnjujejo z iskrivim samozavedanjem o absurdnosti in močno vizualno estetiko. Ravnotežje so našli v minimalističnem art-punkovskem izrazu, ki mu lahko prisluhnemo na obsežni diskografiji in odrih po vsej Evropi.

Za vizualije bo poskrbel telemark.

Povezava do originalnega članka

Jazz 'ma mlade 2022 // tretji petek
2022-06-17 19:00 - 23:00 | Židovski trg
Festival Jazz ‘ma mlade med 3. in 17. junijem 2022 šestič združuje ljubitelje jazz glasbe, umetnosti, vina in kulinarike. Mestu in širši publiki predstavlja mlade perspektivne umetnike ter z dogajanjem bogati Kulturno četrt Židovska, pomembno kulturno dediščino mesta Maribor.
V treh petkovih večerih bomo gostili mednarodne in lokalne jazz zasedbe obetavnih mladih glasbenikov iz 4 držav, ki nas bodo s svojo avtorsko glasbo popeljali v različne svetove jazza, manjkale pa ne bodo niti melodije pionirjev in ikon jazz glasbe. Predstavili se bodo: Dragon’s Fuel, RE.Chat, Magic Pond, Jakomini Jazz Trio, Toplinšek quartet in učenci Konservatorija za glasbo in balet Maribor.
Ob glasbenem programu bo v sodelovanju z okoliškimi galerijami in prizorišči: Sinagoga, Galerija Media Nox, Galerija DLUM, Fotogalerija Stolp in GT22 potekal bogat spremljevalni program z otvoritvami razstav in podaljšanim delovnim časom galerij, projekcijami na sinagogo in seveda z degustacijami lokalnih vin in lokalno ulično hrano, ki jo posebej za festival pripravljajo študenti VSGT Maribor.
Tudi letošnjo edicijo festivala bomo izpeljali ob pomoči prebivalk Židovske četrti – čebel, ki domujejo v bližnjem urbanem čebelnjaku na strehi GT22.

// GLAVNI ODER //
🐝 20.00 / Koncert Jakomini Jazz Trio (SI)
🐝 21.00 / Koncert RE.Chat (SI, AUT, RUS)

RE.Chat (SI, AUT, RUS)
Mednarodna zasedba jazz glasbenikov iz Slovenije, Nemčije in Rusije, bazirana v Berlinu. V svojem avtorskem repertoarju mešajo jazz z elementi balkanske ljudske glasbe, klasike in moderne improvizacije. Mladi glasbeniki zaradi svoje kvalitete dobivajo vedno več zaslužene prepoznavnosti in prostora v žanru. Člani zasedbe z mnogostjo prepletanja stilov, svojo mladostno zagnanostjo in dinamiko ustvarjajo živahno energijo in prav takimi pesmimi, slednje pa znajo pametno prepletati tudi s počasnimi dinamičnimi skladbami iz njihovega repertoarja.
Zasedba:

Maj Kavšek – trobenta
Efim Brailovskiy – alt saksofon
Samo Hude – klavir
Matthias Meyer – bobni
Gal Golob – kontrabas

Več: Facebook

Jakomini Jazz Trio (SI)
Žan Cesar, Tilen Gavranovič in Jernej Vindšnurer sestavljajo mlado vibrantno jazz zasedbo Jakomini Jazz Trio, ki junija izdaja svoj prvenec. S svojim avtorskim repertoarjem bodo na Jazz ‘ma mlade nastopili v petek 17.6. 2022.
Zasedba:

Žan Cesar – trobenta
Tilen Gavranovič – kitara
Jernej Vindšnurer – kontrabas

Več: Facebook

// SPREMLJEVALNI PROGRAM //
🐝 19.00 / Otvoritev razstave Špele Ambrož, arkade Židovskega trga in pajesen na Židovskem trgu
🐝 19.00 / Podaljšan delovni čas galerij Kulturne četrti Židovska:

Galerija Media Nox: Teja Miholič, Nik Erik Neubauer, Matic Pandel, Lucija Rosc, Glasuj zame (umetniška razstava)
Fotogalerija Stolp: Jože Suhadolnik, Cirkus (fotografska razstava) (do 20.00)
Galerija DLUM: Primavera, razstavljata Maruša Štibelj in Ana Janež (likovna razstava)
Sinagoga: Lady Bluetooth – Hedy Lamarr (dokumentarna razstava Judovskega muzeja Dunaj) 31.5.–28. 10. 2022 (do 22.00)
GT22 /

Ambasada Svetlane Makarovič – Irena Ocepek »La Reine Blonde/umišljanje originalov« (samostojna razstava ilustracij), BlackBox GT22,
Made in GT22 – 2.del (skupinska fotografska razstava),
Ulična galerija Židovska / #2 – 2022 / Miha Horvat (samostojna razstava),
Vabljeni mladi 2022 (umetniška razstava)

GALERIJA MEDIA NOX: Teja Miholič, Nik, Erik Neubauer, Matic Pandel, Lucija Rosc: Glasuj zame
umetniška razstava, 14. 6. – 9. 7. 2022
Projekt Glasuj Zame so zasnovali Teja Miholič, Nik Erik Neubauer, Matic Pandel in Lucija Rosc, ki delujejo na različnih področjih fotografije in vizualnih medijev, združuje pa jih fascinacija nad različnimi internetnimi fenomeni. Glasuj Zame je spletna platforma za spoznavanje in ocenjevanje posameznikov, ki je bila izjemno priljubljena v prvem desetletju 21. stoletja, danes pa kljub popolni zapuščenosti še vedno obstaja na spletu in deluje kakor zamrznjena časovna kapsula nekega specifičnega obdobja in specifične skupine mladih ljudi v slovenskem prostoru.
Umetnika in umetnici so se raziskovanja tega fenomena lotili predvsem na analitičen in dokumentaren način, pri čemer si je vsak izmed njih izbral lasten pristop in različne vidike, ki se gibljejo od zbiranja nenavadnih ozadij in predmetov, ki se pojavljajo na proflnih fotografjah uporabnikov in uporabnicah, do kontaktiranja in intervjuvanja nekdanjih uporabnikov ter analiziranja komentarjev, opisov in vzdevkov raznih profilov. Med drsenjem po spletni strani projekta lahko gledalec opazuje in raziskuje najrazličnejše podrobnosti in informacije, kar mu omogoča vpogled v karakteristike in detajle delovanja omenjene spletne strani, njene estetike in vloge v takratni družbi. Sproti se mu odpirajo novi pogledi in najdbe, na katere so umetniki naleteli ob raziskovanju, celoten produkt pa odpira nova vprašanja o specifičnem fenomenu tistega časa.
Teja Miholič (1993) je fotografinja in filmska ustvarjalka, ki je zaključila diplomski študij fotografije na Visoki šoli za storitve v Ljubljani in magistrski študij filma na Ecole Nationale Superieure Audiovisuel v Toulousu. Sodelovala je na razstavah v galerijah Photon, Cirkulacija2, MSUM, Layerjeva hiša, DobraVaga, Ulična galerija TAM-TAM, Galerija SKC, Galerija Fotografija, v Kinu Šiška in na Fotopubu. Filmi, ki jih je ustvarila ali je pri njih sodelovala, so bili predvajani na slovenskih in tujih filmskih festivalih.
Nik Erik Neubauer (1994) je dokumentarni fotograf iz Ljubljane. Trenutno končuje magistrski študij fotografije na Akademiji za likovno umetnost in oblikovanje. V preteklosti je dobil priznanja številnih mednarodnih natečajev, med drugim Brussels Street Photography Festival, Balkan Photo Awards in Rovinj Photodays. Bil je tudi izbran za t.i. masterclass dokumentarne fotografije s strani agencij NOOR in VII.
Matic Pandel (1995) je končal dodiplomski študij fotografije na Visoki šoli za storitve v Ljubljani. Ukvarja se s foto beleženjem urbane pokrajine, z manipulacijami znotraj fotografije ter z video montažo. Razstavljal je na skupinskih razstavah v galerijah Photon, MSUM, Cirkulacija2, Aksioma in na Fotopubu. Podiplomski študij nadaljuje na Akademiji za likovno umetnost in oblikovanje v Ljubljani.
Lucija Rosc (1995) je leta 2018 zaključila dodiplomski študij fotografije na Visoki šoli za storitve (VIST) v Ljubljani. Imela je šest samostojnih fotografskih razstav ter sodelovala na več skupinskih fotografskih razstavah doma in v tujini. Njeno delo je bilo med drugim predstavljeno v Galeriji P74, Narodnem muzeju Slovenije, Galeriji Photon, Galeriji DobraVaga, GT22, v zavodu za sodobne umetnosti Aksioma in Galeriji Fotografiji. Trenutno zaključuje podiplomski študij fotografije na Akademiji za likovno umetnost in oblikovanjev Ljubljani.
AVLA GT22: Vabljeni mladi 2022
Razstava umetnikov mlajše generacije (10. 6. 2022)
Razstava Vabljeni mladi je tradicionalna, letos 21. razstava, ki jo vsakoletno organizira Društvo likovnih umetnikov Maribor. Na njej se predstavljajo mladi, večinoma še neuveljavljeni, a perspektivni umetniki, ki jih je na podlagi njihovih prijavljenih del na natečaj izbrala strokovna komisija. Ta najboljšim med prijavljenimi ustvarjalci vsako leto podeli tudi nagrado in listine Primavera, ki izbranim prinese samostojno razstavo Primavera v Galeriji DLUM – v prihodnjem koledarskem letu. Nagrada podpira talent, ustvarjalnost in drznost sporočanja.
Razstavljajo: Lara Ališić, Miha Erič, Klavdija Jeršinovec, Petja Kolenko, Karolina Radotić, Svitlana Ryabishchuk, Dominik Štibernik, Tajda Stiplovšek-Jug, Arijel Štrukelj, Manca Žitnik.
Kuratorica: Kristina Prah
FOTOGALERIJA STOLP: Jože Suhadolnik: Cirkus
fotografska razstava (25. 5.–25. 6. 2022)
Jože Suhadolnik je bil rojen sredi šestdesetih let v Ljubljani. Pri šestnajstih letih je začel redno sodelovati z agencijo Tanjug, presedlal na Mladino, pa na Dnevnik, nazaj na Mladino, soustanovil fotoagencijo Bobo in istočasno začel sodelovati z agencijo Associated Press. Leta 1999 je prestopil k Delu Revijam, leta 2005 delal kot prodajalec v podjetju Fotoformat od leta 2006 do 2011 služboval kot urednik fotografije na Delu od leta 2011 naprej pa dela kot fotograf pri Delu.
Sodeloval je na preko 200 skupinskih ter 46 samostojnih razstavah. Pri različnih založbah in galerijah je izdal knjige/zine/katalogi: Portreti (Lala,Ljubljana),Cirkus in Balkan Pank Akina (London), Balkan pank II Goga (Novo Mesto), Album (Galerija Jakopič,Ljubljana) 35 let (Galerija Vžigalica,Ljubljana). Je dobitnik nagrad Zlato pero za najboljši koledar (Art director club, New York 1997) Zlata ptica 1996 ter nagrade uredništva časopisa Delo za najboljšo fotografijo leta 2020.
Serija vzbuja reminiscence na klasično obliko fotoeseja, kot so jih v svojih zlatih časih v dvajsetih in tridesetih letih 20. stoletja do zatona v začetku sedemdesetih let poznali svetovni ilustrirani časopisi (Life, Look, Picture Post, Berliner Illustrierte Zeitung in VU). Fotoesej v slovenskem medijskem prostoru pravzaprav nikoli ni imel svojega pravega mesta, kljub temu pa je nekaterim uspelo vzpostaviti legitimno mesto fotografije znotraj dnevnega tiska ter drugih časopisov in revij. Danes, ko so časi še slabši, se fotografija in z njo fotoreporter morda bolj kot kadarkoli prej borita za svojo pravico do obstoja v časopisu; kljub temu pa je Jožetu Suhadolniku uspelo poseči dlje, saj je fotografije s časopisne strani preselil v galerijo, zin, fotomonografijo, kjer je njegova fotografija postala muzejski ali umetniški objekt.
SINAGOGA MARIBOR: Lady Bluetooth – Hedy Lamarr
dokumentarna razstava Judovskega muzeja Dunaj, Sinagoga Maribor (31. 5.–28. 10. 2022)
GostujočA razstave Judovskega muzeja Dunaj o eni najlepših in najbolj občudovanih igralk zlate dobe Hollywooda – Hedy Lamarr. Slavna igralka, sicer rojena Dunajčanka judovskega rodu, je bila javnosti znana tudi po mnogih škandalih v zasebnem življenju, le redkokdo pa je vedel, da je bila tudi izjemna izumiteljica. Med drugim je s skladateljem Georgeem Antheilom zasnovala sistem frekvenčnega skoka, ki je tehnični predhodnik današnjih brezžičnih tehnologij. Razstava ponuja obiskovalcem vpogled v življenje in delo izjemne Hedy Lamarr.
Ambasada Svetlane Makarovič – Irena Ocepek »La Reine Blonde/umišljanje originalov«
samostojna razstava ilustracij, BlackBox GT22
Made in GT22 – 2.del
skupinska fotografska razstava, stopnišče GT22
Avtorji_ce: Tadej Vindiš, Janez Kocbek, Kukla + Dominik Mahnič, Toni Soprano Meneglejte, Janez Klenovšek, Miha Sagadin, Tadej Vaukman, Ajda Primožič, Rene Puhar + Jaša Lorenčič + Boštjan Eržen, Aphra Tesla, Miha Sagadin + Monika Pocrnjić, Miha Horvat
Ulična galerija Židovska / #2 – 2022 / Miha Horvat
samostojna razstava – kuratorji 003 + Boštjan Čadež – Fšk, Ulična galerija Maribor

Povezava do originalnega članka

modul ≡ mp3ggerS
2022-06-17 17:00 | Delavnica UNG za otroke od 9 do 14 let v Modni hiši Maribor, Partizanska cesta
Tehnologija je močno vpeta v sodobne umetniške prakse, te pa jo kot vseprisotno vse pogosteje tudi kritično reflektirajo. Medijska umetnost tako nudi orodja za boljše razumevanje vpliva tehnologije na sodobno življenje in omogoča prepoznavnost njenih temeljnih struktur in potenciala.

Vse več umetnikov se pri svojem delu ukvarja z najsodobnejšimi tehnologijami in jih uporablja raziskovalno. Z naborom novih orodij iščejo inovativne načine za kritično udejstvovanje, razumevanja sveta, in pogleda v prihodnost. K spoznavanju elektronike v umetniških praksah.
Predvajalnik glasbe/zvočnih datotek

Na najbolj osnovni ravni je preprost zvočni predvajalnik. V razširjeni obliki pa postane orodje za eksperimentiranje in ustvarjanje zvoka. Otroci bodo delali z materiali in orodji za ustvarjanje s prevodnimi materiali in vezji. Materializirali bodo novo avdio napravo in mehke sprožilce s tehnikami računalniške izvedbe (lasersko rezanje, rezalnik folij in likanje) in ročnim šivanjem.
Prijave
Delavnica je brezplačna. Za udeležbo ni potrebnega predznanja in dodatnega orodja. Zaradi omejenega števila mest je obvezna predhodna prijava na spletni povezavi.

Povezava do originalnega članka

25. Dnevi knjige v MB - 5. dan
2022-06-17 08:40 - 22:30 | Knjižni sejem
Festival Slovenski dnevi knjige v Mariboru – Ko te napiše knjiga, ki predstavlja največji literarni festival v regiji, bo med 13. in 18. junijem že petindvajsetič povabil Mariborčanke, Mariborčane in druge goste k odkrivanju raznolikosti in bogastva slovenske literarne produkcije.
Jutro nas bo popeljalo med ptice in cvetlice, ki jih bodo v slovenščini in francoščini spoznavali otroci ter mladi iz Maribora skupaj s priznanima avtoricama. Nato pa bodo mladi prevzeli besedo: predstavili se bodo najboljši avtorji kar dveh literarnih natečajev, z nami bodo mladi improvizatorji in slamerji, ki se bodo borili do zadnjega, da bi nas čim bolje zabavali. Večer bomo lahko preživeli na večernem knjižnem sejmu ali na predstavitvi najnovejših izdaj založbe Litera.
Vabljeni!
PROGRAM

8.40, ŠKOFIJSKA GIMNAZIJA AMS MARIBOR
SOPHIE DAULL: NA PERIŠČU
Tekom njenega gostovanja v Sloveniji, ki ga pripravlja založba Malinc, bomo tudi v Mariboru gostili francosko romanopisko in igralko Sophie Daull, ki je bila nagrajena z evropsko nagrado za literaturo (2019). Obiskala bo dijake, ki se na Škofijski gimnaziji Antona Martina Slomška Maribor učijo francoščine, njihovo srečanje pa bo osredinjeno na njen zadnji in nagrajeni roman Na perišču (Au Grand Lavoir). Gre za precej pretresljivo avtobiografsko zgodbo o soočanju z lastno in tujo krivdo, o pravici, odpuščanju in družinskih zgodbah, ki hodijo z nami v odraslost. Roman bo v kratkem izšel v slovenskem prevodu Mateje Seliškar Kenda pri založbi Malinc. Pogovor z avtorico in prevajalko bo vodila in tolmačila Nina Medved.
Organizirata: MKC Maribor in Založba Malinc.

10.00, GRAJSKI TRG
LE KORAK DO KNJIGE – KNJIŽNI SEJEM
Do naslednje knjižne dogodivščine, novega znanja in užitka ob branju je le korak. Na sejmu lahko pri več kot tridesetih založnikih najdete bogat izbor knjižne ponudbe za vse generacije in bralske okuse, ki je na voljo po sejemskih cenah.
Sodelujejo: Založba Litera, Založba Pivec, KUD Sodobnost International, Založba Goga, Beletrina, Založba Miš, Založba Morfemplus, Založba Malinc, Založba Hart, Književno društvo Hiša poezije, Anja Zag Golob (samozaložba), JSKD, LUD Literatura, LUD Šerpa, Zavod Dve luni, Založba ZRC, Založba *cf, Časopis za kritiko znanosti, Revija Razpotja, Lisztov inštitut, Pokrajinski muzej Maribor, Slovenski gledališki inštitut – Slogi, Emanat, Festival Borštnikovo srečanje, Knjižnica Mestnega gledališča Ljubljana, Maska, Bukvarna Ciproš, Slovenska matica, Društvo KNOF, Podjetni center ViveRos, Quotelife, Društvo za informiranje o islamu, Krščanska adventistična cerkev, Center Aksio, studio Milimeter, Vunderkind.
Knjižni sejem bo potekal vsak dan med 10. in 13. uro ter med 16. in 19. uro. V petek se nam pridružite na prvem večernem nakupovanju vse do 22. ure, v soboto pa se sejem zapre ob 13. uri.
Spremljevalni program knjižnega sejma bosta povezovala Elvis Berljak in Danaja Lorenčič.
Produkcija in izvedba: MKC Maribor.

foto: Nina Medved

10.00, GRAJSKI TRG, ODER KNJIŽNEGA SEJMA
PALČICA POSLUŠA PISANO PTICO
Ilustratorka in avtorica Andreja Borin bo prosto povedala nekaj svojih pesmi in otroke uvedla v pravljičnost sveta okrog nas. Ker ima zelo rada ptice, se bodo pogovarjali o njih in nato ustvarjali ptice v tehniki kolaža.
Andreja Borin je izdala tri pesniške zbirke za otroke Mravlja v mesto se odpravlja, Majhen svet ter Drevo in ptica, redno objavlja tudi v periodičnem tisku. Njene pesmi so jezikovno izbrušene, večplastne in pogosto vključujejo močne in barvite podobe. Dve pesniški zbirki je v tehniki kolaža tudi sama ilustrirala. Uporablja osnovne barve in preprosto formo, s katero dosega močan likovni učinek.
Organizira: MKC Maribor.

11.00, GRAJSKI TRG, ODER KNJIŽNEGA SEJMA
S FLEGMO V NOVI DAN: EKSKLUZIVNO IZ ZAKULISJA
Flegmatiki, literati s Šolskega centra Ravne na Koroškem, so se po uspešni sezoni odločili, da se iz tiskarne preselijo v studio in ustvarijo pogovorno oddajo. Vendar res nikoli ne gre gladko. Režiser Špilberk (Jan Penec) si tako nemalokrat puli lase, ko zvest in predan, a skrajno neroden hišnik Stanislav (Tadej Gosak), njegova včasih že kar preveč ljubeča in skrbna žena Vida (Lucija Fortin), miselno odsotna kamermanka in strastna ljubiteljica mačk Manka (Nuša Jehart), zmedena voditelja Svit Ostrovrhar (Rok Plesnik) in Neža Bodečnik (Kaja Vreš) ter sicer boleče ambiciozna, a neizpolnjena novinarka Petunja Cvetko (Eva Šumah) delajo vse, samo tistega ne, kar bi si Špilberkova uboga vizionarska duša želela. Pri tem se vsi z režiserjem vred izpovedujejo s svojo liriko in glasbo, modrujejo s svojo prozo in se v bolj ali manj skrajno resnih intervjujih posvečajo težkim življenjskim vprašanjem. Seveda ne gre pozabiti na dr. Egidija Žemljo (Tilen Štifter), vremenarja in ljubiteljskega vedeževalca, ter modro in izkušeno svetovalko teto Bogomilo (mentorica prof. Lucija Mirkac) in njeno asistentko Rastislavo (Tamara Rožej), ki s svojo ekscentričnostjo vnašajo še dodaten kaos. V takih trenutkih je urednica informativnega programa Dea Dalla Macchina (Zala Špoljar Slivnik), ki vseskozi ostaja hladna kot brizganec, edina, ki lahko ekipo obdrži skupaj, dokler Špilberk s solzami v očeh ne zakliče: »Rez!«
Organizira: MKC Maribor v sodelovanju s ŠC Ravne na Koroškem.

12.00, GRAJSKI TRG, ODER KNJIŽNEGA SEJMA
JUBILEJNI DVAJSETI MARATON RAP IN HIP HOP POEZIJE – RAP KOT NAČIN ŽIVLJENJA BESEDE
Na tradicionalnem vsakoletnem maratonu hip hop in rap poezije festivala Slovenski dnevi knjige v Mariboru na Grajskem trgu se je v dvajsetih letih zvrstilo preko dvesto nastopajočih mladih glasbenikov in glasbenic. Za mnoge je bil to celo prvi javni nastop, nekateri med njimi pa so se s časom razvili v prepoznavne in priljubljene izvajalce tega žanra. Med njimi so tudi Emkej, ki je maraton dolga leta tudi moderiral, Mišel Amo Ristov ter Lepold I., ki sta na maratonu prvič nastopila že pred petnajstimi leti. Vsi trije bodo jubilejni maraton rap in hip hop poezije počastili s svojim nastopom, ob njih pa se bodo na odru zvrstili še številni drugi ustvarjalci in ustvarjalke. Povezuje Mišel Ristov – Amo.
Produkcija: MKC Maribor.

foto: Janez Klenovšek

17.00, MARIBORSKO DRUŠTVO ZA CEREBRALNO PARALIZO SONČEK
LEOPOLDOVE ŽIVAHNE TAČKE
Ob 40-letnici mariborskega društva za cerebralno paralizo Sonček, Bralni klub vabi na pogovor o slikanici Leopoldove živahne tačke, ki jo je napisal Luka Prosnik. V štirih kratkih zgodbah spoznavamo nagajivega muca in njegovo družino, hkrati pa veliko izvemo tudi o avtorju in njegovih ljubeznih; nogometu, avtomobilih, knjigah in tudi čokoladni torti. Z avtorjem se bo pogovarjala Milena Pivec.
Organizirata: Sonček in Založba Pivec.

17.00, GRAJSKI TRG, ODER KNJIŽNEGA SEJMA
FAŠIZEM NAŠ VSAKDANJI
V preteklem desetletju smo po celotni Evropi videli izjemen porast skrajno desnih strank, ki pogosto odkrito zagovarjajo beli supremacizem, kolonialne prakse, iztrebljanje drugih in drugače mislečih ter podobne fašistične ideje in prakse. Z gostom Borisom Vezjakom, profesorjem filozofije, medijskim čuvajem in članom uredništva ČKZ, bomo na pogovoru iskali tiste posameznike in inštitucije, ki danes v Sloveniji propagirajo fašistične ideje ter poizkušali najti načine, kako se boriti proti tovrstni politični propagandi. Pogovor vodi Arne Zupančič, odg. urednik Časopisa za kritiko znanosti, domišljijo in novo antropologijo.
Organizira: Časopis za kritiko znanosti.

18.00, GRAJSKI TRG, ODER KNJIŽNEGA SEJMA
MALA VERONIKA 2022
Mala Veronika je pesniški natečaj za najboljšo dijaško pesem, ki poteka pod okriljem Veronikine nagrade. Letos je Mala Veronika že dobila svoje ime, svojo zmagovalko, na Dnevih knjige v Mariboru pa se bo prvič v živo srečalo in predstavilo vseh pet nominirancev, izjemnih mladih pesniških glasov. Ker nam je pomembno druženje in pesniška skupnost, ki jo gradimo. Letošnji nominiranci so: Izabela Letonja, Ana Kumperger, Sando Čeh in Simona Babnik ter zmagovalka Ela Potočnik.
Pogovor bo vodila lanska nominiranka Male Veronike Alja Pušič.
Organizirata: MKC Maribor in Hiša kulture Celje.

18.00, LITERARNA HIŠA MARIBOR
MARJANA CMAGER: IZVIRNE BUTALSKE ZGODBE FRANA MILČINSKEGA V PREPROSTIH VERZIH
V okviru programa prvencev je lani izšla zbirka prepesnjenih kot epizacija legendarnih zgodb Frana Milčinskega o Butalcih. Z avtorico se bo pogovarjal Marjan Pungartnik.
Organizira: Kulturno društvo Mariborska literarna družba.

18.30 GRAJSKI TRG, ODER KNJIŽNEGA SEJMA
RAZGLASITEV ZMAGOVALCA ALI ZMAGOVALKE NATEČAJA ALI GOVORIŠ EMOJŠČINO?
MKC Maribor je razpisal že 7. nagradni literarni natečaj Ali govoriš emojščino? za najboljši prevod pesmi v slovenščino. Predstavili bomo izbor najbolj drznih in inovativnih prevodov ter izbor najboljše prevajalke ali prevajalca po oceni dvočlanske žirije, ki jo sestavljata urednica študentske revije Liter jezika Ajda Strajnar in avtor letošnje pesmi v emojščini, pesnik, slamer, glasbenik in vsestranski ustvarjalec Matic Ačko, tudi dvakratni finalist tega natečaja. Nagrada za najboljši prevod je honorar v višini 100 evrov.
Izbrane nominiranke natečaja so: Alja Pušič, Veronika Šoster, Nika Gradišek in Doroteja Drevenšek.
Produkcija: MKC Maribor.

19.00, GRAJSKI TRG, ODER KNJIŽNEGA SEJMA
PIKA KRPAN IN MARTIN NOGAVIČKA: IMPROVIZIRANI UPOR
Kdo je boljši oziroma boljša? Bolj drzen ali drzna? Se raje spogleduje, raje modruje, se prevrača v probleme in težave, nato pa znova izkoplje iz zagate? In komu za vraga se upirata naša Pika Krpan in Martin Nogavička? V improviziranih prizorih bodo mladi improvizatorji iskali življenjske, literarne in druge odgovore. Predstavljajo se upornice in uporniki iz skupin Mali Pok, Rudolfovi majstri in Bogomilke, ki jih mentorira Mojca Frim.
Organizira: MKC Maribor v sodelovanju s KUD Banda ferdamana, Prvo gimnazijo Maribor, KD Pekre – Limbuš in Gimnazijo Celje – Center.

19.00, ČAJNICA PRI PARKU
BOMA – KANTAVTORSKI DIALOG BOJANA SEDMAKA IN MATEJA KRAJNCA
Boma tam! Bojan Sedmak in Matej Krajnc bosta spregovorila in sprebrenkarila o svojih literarno-kantavtorskih popotovanjih in še o čem. Bojan Sedmak je pred kratkim izdal novo pesniško zbirko Bitja in števila.
Organizira: Čajnica pri parku.

20.00, GRAJSKI TRG, ODER KNJIŽNEGA SEJMA
OŽULJENI JEZIK, SLAM SPOPAD: NAREČNO ALI KNJIŽNO?
To bo veliki slam spopad med dvema ekipama, ki zastopata stoletja stare ideale. Ampak tukaj ne gre za dobro ali zlo, za različne vere ali za nasprotne politične pole. Ugotavljali bomo namreč naslednje: kateri slam je boljši, narečni ali knjižni?
Dve ekipi slamerk in slamerjev se bosta v dveh krogih pomerili s svojimi pesmimi – ena ekipa bo nastopala v knjižni slovenščini, druga v dialektu. O zmagovalcih boste na koncu, kot na vsakem pravem slamu, odločali prav vi, draga publika. Zato vas še kako potrebujemo! To bo unikaten in še nikoli prej izveden koncept slam večera, zato ga res ne smete zamuditi. Nastopajo: Petra Kokol, Klavdija Volf, Metka Zadravec, Nika Gamser, Matic Ačko in Mojca Frim.
Organizirajo: MKC Maribor – program MKC črka, Pesniško društvo Slam zverine in KUD Banda ferdamana.

20.00, POLETNI KGB POD LETNIM AVDITORIJEM LUTKOVNEGA GLEDALIŠČA MARIBOR
PROZNI VEČER ZALOŽBE LITERA OB JUBILEJU TER AKUSTIČNI KONCERT MI2
Literarno branje Literinih avtorjev in avtoric. Adriana Kući bo brala izbrane odlomke iz romana Ime mi je Sarajevo, Anja Radaljac iz romana Punčica, Vinko Möderndorfer bo predstavil roman Lajal je vso noč, Lenart Zajc bo bral izbrane odlomke iz romana Odred. Prireditev bosta moderirala Gabriela Babnik in Aljaž Krivec, občinstvo bo ob svečanem jubileju nagovoril direktor založbe in glavni urednik Orlando Uršič. Po literarnem delu dogodka bo kratek odmor, ki mu bo sledil nastop Jerneja Dirnbeka – Dimeka in Toneta Kregarja (Mi2); akustični koncert MI2 pišema poezije.
V primeru dežja bo prireditev v Sodnem stolpu.
Izvedba: MKC Maribor in KGB v sodelovanju z LGM. Organizirata: MKC Maribor in Založba Litera.

* OPOMBE *

Zaradi velikega števila prireditev lahko pride do manjših sprememb v programu, o katerih boste pravočasno obveščeni na spletnih straneh organizatorjev.

Program

Prizorišča

o festivalu

Povezava do originalnega članka

Vino & čokolada
2022-06-16 20:00 | Maribor center / Hiša Stare trte (Vojašniška 8, Maribor)
Spoznajte čokoladno stran vina!
Nadaljujemo s ciklom naših vinskih četrtkovih večerov pred Hišo Stare trte.
Mit o nezdružljivosti čokolade in vina je preteklost. Na tem vinskem večeru boste spoznali pravega umetnika zapeljevanja. Sinergija aromatične čokolade s topljivo in sočno močjo plemenitega vina vas bo osupnila!
Ko čokolada najde vino in obratno:
Ali se lahko čokolada ujame z vinom, ki ni sladko? Lahko čokolado dobro združimo z rdečim vinom? Vabimo vas, da odgovore na ta in druga vprašanja najdete na zapeljivem čokoladno – vinskem večeru, kjer vas bo skozi skrivnosti spajanja čokolade in vina vodil priznani sommeljer, Jernej Lubej.
Vinski večer je možno rezervirati preko rezervacijskega sistema ali direktno v Hiši stare trte.

Vljudno vabljeni!

Povezava do originalnega članka
